Natalja Bukovecka

Natalja Bukovecka (; dzimusi Kačmareka (Kaczmarek)  Drezdenko) ir Polijas vieglatlēte, startē sprinta distancēs. Viņa ir  čempione 4×400 metru jauktajā stafetē, sudraba medaļas ieguvēja 4×400 metru sieviešu stafetē un  bronzas medaļas ieguvēja 400 metru distancē, kā arī 2023. gada Pasaules čempionāta sudraba medaļniece 400 m.

 Karjera 
Pirmos starptautiskos panākumus guva stafetēs. 2018. gada Pasaules čempionātā telpās ieguva sudraba medaļu 4x400 metru stafetē, startējot tikai priekšskrējienā. Arī 2018. gada Eiropas čempionātā Berlīnē, kur Polijas sieviešu 4x400 metru stafetes komanda izcīnīja zeltu, piedalījās priekšskrējienā, bet finālā tika nomainīta. 2019. gada Eiropas U-23 čempionātā Jēvlē uzvarēja gan 400 metru distancē individuāli, gan stafetes komandas sastāvā, izcīnot divas zelta medaļas.

2021. gada Eiropas čempionātā telpās Toruņā ieguva bronzas medaļu 4x400 metru stafetē. 2021. gada maijā Eiropas komandu čempionāta Superlīgā uzvarēja gan 400 metros individuāli, gan stafetē. Kačmareka izcīnīja divas medaļas Tokijas olimpiskajās spēlēs, kas notika 2021. gada augustā. 4x400 metru jauktajā stafetē kopā ar Karolu Zalevski, Justinu Svjenti-Erseticu un Kajetanu Dušiņski ieguva olimpisko zeltu, bet 4x400 metru sieviešu stafetē izcīnīja sudraba godalgu. Individuāli 400 metru distancē izstājās pusfinālā, sasniedzot rezultātu 50,79 sekundes.

2022. gada Pasaules čempionātā telpās Belgadā izcīnīja bronzu stafetē. 2022. gada maijā viņa uzvarēja 400 m skrējienā Ostravā notikušajās Golden Spike sacensībās, labojot savu personisko rekordu un ar laiku 50,16 sekundes ierindojoties otrajā vietā Polijas visu laiku ātrāko rezultātu sarakstā šajā disciplīnā. 2022. gada 6. augustā Hožovā viņa uzlaboja savu personisko rekordu līdz 49,86 sekundēm, kļūstot tikai par otro polieti aiz Irenas Ševiņskas, kas skrējusi 400 metrus ātrāk par 50 sekundēm. 2022. gada Eiropas čempionātā Minhenē izcīnīja divas sudraba medaļas — 400 metru distancē ar rezultātu 49,94 s un 4x400 metru stafetē.

 Kačmareka kļuva par pirmo polieti, kas ar laiku 50,90 sekundes pārvarēja 51 sekundes barjeru 400 m telpās, ierindojoties otrajā vietā aiz Femkes Bolas prestižajās Hauts-de-France Pas-de-Calais sacensībās Ljevēnā, Francijā. 2023. gada Pasaules vieglatlētikas čempionātā Budapeštā, 400 m distanci veicot 49,57 sekundēs, izcīnīja sudraba medaļu.

2024. gada Eiropas čempionātā Romā kļuva par Eiropas čempioni 400 metru distancē, veicot to 48,98 sekundēs un labojot Polijas rekordu, kas kopš 1976. gada piederēja Ševiņskai. 2024. gada jūlijā Dimanta līgas posmā Londonā vēlreiz laboja Polijas rekordu, 400 m noskrienot 48,90 sekundēs.  Parīzē izcīnīja bronzas medaļu 400 metros.

 Privātā dzīve 
2024. gadā apprecējās ar Polijas lodes grūdēju Konradu Bukovecki, ar ko bija attiecībās kopš 2018. gada.

 Atsauces 

 Ārējās saites 

Kategorija:1998. gadā dzimušie
Kategorija:Lubušas vojevodistē dzimušie
Kategorija:Polijas vieglatlētes
Kategorija:Sprinteri
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Polijas olimpiskie zelta medaļnieki
Kategorija:Polijas olimpiskie sudraba medaļnieki
Kategorija:Polijas olimpiskie bronzas medaļnieki
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā
Kategorija:Olimpiskie bronzas medaļnieki vieglatlētikā